ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
27 เม.ย. 2558

สรุปภาวะตลาดภาคเช้า : SET ขึ้นกะปริบกะปรอย – SET ปรับขึ้นได้เพียงช่วงแรกไปทำจุดสูงที่ 1563 จุด ด้วยการนำของหุ้นหลักอย่าง DTAC และ SCC ผสมกลุ่มแบงก์ ซึ่งช่วงแรกเหมือนจะดี เริ่มฟื้นตัว แต่สุดท้ายกลับมีแรงขายเข้ามาอีกครั้ง ส่วนกลุ่มพลังงาน เครื่องยังไม่ติดนัก ด้านปัจจัยต่างประเทศ ยังไม่มีอะไรเข้ามานัก ทำให้ SET หลังจากช่วงแรก กลับลงมาเคลื่อนไหวในกรอบแคบ มาปิดตลาดที่ 1557.72 จุด +2.26 จุด ด้วยมูลค่าซื้อขายที่ระดับ 1.9 หมื่นลบ. กลุ่มหลัก พลังงาน และ ICT หนุนตลาด ปิดบวก +0.7% และ +0.4% ตามลำดับ ส่วนแบงก์กดดันตลาด ปิดลบ -0.7% ด้านตลาดภูมิภาค หากไม่นับตลาดฮ่องกงและจีนที่ปรับขึ้นโดดเด่น ส่วนอินโดฯ ลงแรงแล้ว นอกนั้นเคลื่อนไหวแคบ
กลยุทธ์ที่แนะนำ :ช่วงบ่าย: แกว่งแคบบริเวณ 1550-1560 จุด อย่างไรก็ตาม มุมมองโดยรวมในสัปดาห์นี้ คาดจะฟื้นตัว ด้วยการนำของกลุ่มพลังงาน ด้วยปัจจัยหนุนจากราคาน้ำมันดิบที่คาดรอบนี้ปรับขึ้นได้ถึง 70 เหรียญ VS ล่าสุดที่ 65 เหรียญต่อบาร์เรล (Brent futures) และงบฯ PTTEP ตัวแรกกลุ่มพลังงาน ที่จะประกาศสัปดาห์นี้ (30 เม.ย.) คาดพลิกมีกำไรจากไตรมาสก่อน หนุน Sentiment ที่ดีให้กับกลุ่มที่คาดภาพผลการดำเนินงานออกมาทิศทางเดียวกัน กลยุทธ์ อ่อนตัวเป็นโอกาสซื้อสะสม โดยมีแนวรับช่วง 1540-1550 จุด ทั้งนี้ หุ้นแนะนำตามสัญญาณเทคนิค ได้แก่ SMT(รับ 10.0 ต้าน 10.9 Cut 9.7) และ VIBHA (รับ 16.00 ต้าน 17.50 Cut 15.00)
 